CELEX: C2007/315/33
Language: hu
Date: 2007-12-22 00:00:00
Title: C-441/06. sz. ügy: A Bíróság (negyedik tanács) 2007. október 18-i ítélete – Európai Közösségek Bizottsága kontra Francia Köztársaság (Állami támogatások – Visszatéríttetési kötelezettség – Együttműködési kötelezettség)

22.12.2007   
            
            
               HU
            
            
               Az Európai Unió Hivatalos Lapja
            
            
               C 315/20
            
         A Bíróság (negyedik tanács) 2007. október 18-i ítélete – Európai Közösségek Bizottsága kontra Francia Köztársaság
   (C-441/06. sz. ügy) (1)
   
   (Állami támogatások - Visszatéríttetési kötelezettség - Együttműködési kötelezettség)
   (2007/C 315/33)
   Az eljárás nyelve: francia
   Felek
   
      Felperes: az Európai Közösségek Bizottsága (képviselő: C. Giolito)
   
      Alperes: Francia Köztársaság (képviselők: G. de Bergues és S. Ramet meghatalmazottak)
   Tárgy
   Tagállami kötelezettségszegés – A Franciaország által a France Télécom számára nyújtott állami támogatásra vonatkozó, 2004. augusztus 2-i 2005/709/EK bizottsági határozat (HL L 269., 30. o.) előírt határidőn belül történő végrehajtásának elmulasztása – A hivatkozott határozat 2. és 3. cikkének, valamint az EK 10. cikk és az EK 249. cikk negyedik bekezdésének megsértése – A jogellenesnek ítélt támogatás visszatéríttetésére vonatkozó kötelezettség – A visszatérítendő támogatás pontos összegének kiszámításával kapcsolatos gyakorlati nehézségek, valamint a támogatás jogellenességét megállapító bizottsági határozat ellen benyújtott kereset a fenti kötelezettségre gyakorolt hatásának hiánya
   Rendelkező rész
   
               1)
            
            
               A Francia Köztársaság – mivel az előírt határidőn belül nem tett eleget a Franciaország által a France Télécom számára nyújtott állami támogatásra vonatkozó 2004. augusztus 2-i bizottsági határozatban foglaltaknak – nem teljesítette a hivatkozott határozat 2. és 3. cikkéből, valamint az EK 249. cikk negyedik bekezdéséből és az EK 10. cikkből eredő kötelezettségeit;
            
         
               2)
            
            
               A Francia Köztársaságot kötelezi a költségek viselésére.
            
         
      (1)  HL C 310., 2006.12.16.